  Виталий Пронин Ижын гинэ 8 сюрс 300 метр выжон интыос, тротуаръёс лэсьтэмын.Сюресъёс выль сямен воректӥзы: разметкаос выльдэмын. Тужгес бадӟым саклык висъямын школаос котырысь сюрес вамен выжон интыослы.Сюрес вамен выжон интыос кыдёкысен тодмо мед луозы шуыса, соосты яркыт буязы, знакъёс пуктылӥзы. Ижын гинэ 8 сюрс 300 метр выжон интыос, тротуаръёс лэсьтэмын. Разметкаос сакгес кариськыны юртто нылпиослы но, машина руль бергатӥсьёслы но.Сюресъёсты выльдонъя уж лябгес мынэ Балезино но Камбарка ёросъёсын. Татын сюрес вамен выжон интыос ломдылэмын, буёлэз быремын.Сюрес вылын югдурез утёнъя инспекторъёс дышетскон ар кутскон азьын вуылӥзы школаосы, эскеризы, сюрес вылын ветлонъя валэктон уж нылпиос пӧлын нуиське-а.Котыр ласянь эскеро школа маршрутъёсты но. Шаерысьтымы школаос киын  410 автобус. Таос пӧлысь 372-ез пиналъёсты нуналлы быдэ нуллэ. Отчы тахографъёс пуктон уж нуиське. Зэм, ваньмыз иськемъёсты мертась приборез юнматыны уг дырто. Правительстволэн Тӧроез Виктор Савельев, та ужез ӝегатскытэк быдэстыны косыса, ёросъёслы вазиськиз.Сергей Захаров Туспуктӥз А. Горбунов Теги: Нылпиос  